Številka: 007-0001/2023

Datum: 15.02.2024

|  |  |
| --- | --- |
| **NASLOV:** | **Predlog Odloka o spremembah in dopolnitvah Odloka o ustanovitvi Sveta za preventivo in vzgojo v cestnem prometu v Občini Prevalje** |
| **PREDLAGATELJ:** | Župan dr. Matija Tasič |
| **FAZA SPREJEMA:** | I. obravnava |
| **PRAVNA PODLAGA:** | 21. in 29. člen Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1, [30/18](http://www.uradni-list.si/1/objava.jsp?sop=2018-01-1356), [61/20](http://www.uradni-list.si/1/objava.jsp?sop=2020-01-0901) – ZIUZEOP-A in [80/20](http://www.uradni-list.si/1/objava.jsp?sop=2020-01-1195) – ZIUOOPE)  6. člena Zakona o voznikih (uradni list RS, št. 92/222 – uradno prečiščeno besedilo in 153/22)  17. člena Statuta Občine Prevalje (Uradno glasilo slovenskih občin št. 70/2015, 45/2022, 25/2023) |
| **FINANČNE POSLEDICE:** | Predlog odloka bo imel finančne posledice na proračun Občine Prevalje, in sicer znižanje sejnin zaradi zmanjšanja števila članov Sveta za preventivo in vzgojo v cestnem prometu. |
| **OBRAZLOŽITEV:** | Občina Prevalje ima imenovan Svet za preventivo v cestnem prometu (v nadaljevanju: Svet). Na podlagi obstoječega Odloka o ustanovitvi sveta za preventivo in vzgojo v cestnem prometu v Občini Prevalje (UGSO, št. 5/2023) je 7- članski Svet sestavljen iz dveh predstavnikov Občine Prevalje, petih predstavnikov organov, organizacij in institucij, katerih dejavnost je dejavnost preventive in vzgoje v cestnem prometu, in sicer po en predstavnik: predstavnik Združenja šoferjev in avtomehanikov Ravne na Koroškem, predstavnik Javnega komunalnega podjetja LOG d.o.o., predstavnik izvajalca gospodarske javne službe rednega vzdrževanja občinskih cest, predstavnik Osnovne šole Franja goloba Prevalje in predstavnik Policijske postaje Ravne na Koroškem.  Občinski svet Občine Prevalje je na svoji 7. redni seji dne 16.11.2023 sprejel sklep št.7/15, s katerim se strinja s sporazumno prekinitvijo koncesijske pogodbe in pooblašča župana, da podpiše sporazumno razvezo Koncesijske pogodbe za opravljanje lokalne gospodarske javne službe rednega in investicijskega vzdrževanja občinskih javnih cest v Občini Prevalje s podjetjem Slemenšek, gradbeno podjetje d.o.o., Dobja vas 190a, 2390 Ravne na Koroškem. Zaradi sporazumne prekinitve koncesijske pogodbe, se spreminja sestava Sveta, zato je potrebno sprejeti Odlok o spremembah in dopolnitvah Odloka o ustanovitvi Sveta za preventivo in vzgojo v cestnem prometu v Občini Prevalje, ki na novo opredeljuje sestavo Sveta.  V predlogu Odloka o spremembah in dopolnitvah Odloka o ustanovitvi Sveta za preventivo in vzgojo v cestnem prometu v Občini Prevalje je tako določeno, da Svet sestavljajo:   1. dva predstavnika Občine Prevalje 2. štirje predstavniki organov, organizacij in institucij, katerih dejavnost je usmerjena v dejavnost preventive in vzgoje v cestnem prometu, in sicer po en predstavnik:  * predstavnik Združenja šoferjev in avtomehanikov Ravne na Koroškem * predstavnik izvajalca gospodarske javne službe rednega vzdrževanja občinskih cest, * predstavnik Osnovne šole Franja Goloba Prevalje, * predstavnik Policijske postaje Ravne na Koroškem. |

Na podlagi navedenega predlagamo, da Občinski svet Občine Prevalje sprejme naslednji

|  |
| --- |
| **SKLEP:**  **Občinski svet Občine Prevalje sprejme Odlok o spremembah in dopolnitvah Odloka o ustanovitvi Sveta za preventivo in vzgojo v cestnem prometu v Občini Prevalje v prvi obravnavi.** |

Župan:

dr. Matija Tasič

Priloga:

- osnutek Odloka o spremembah in dopolnitvah Odloka o ustanovitvi Sveta za preventivo in vzgojo v cestnem prometu v Občini Prevalje

Na podlagi 21. in 29. člen Zakona o lokalni samoupravi (uradni list RS, št. 94/07 – uradno prečiščeno besedilo, 76/07, 79/09, 51/10, 40/12 – ZUJF, 14/15 – ZUUJFO, 11/80 – ZSPDSLS-1, 30/18, 61/20 – ZIUZEOP-A in 80/20 – ZIUOOPE), 6. člena Zakona o voznikih (uradni list RS, št. 92/222 – uradno prečiščeno besedilo in 153/22) in 17. člena Statuta Občine Prevalje (Uradno glasilo slovenskih občin št. 70/2015, 45/2022) je Občinski svet občine Prevalje na \_\_\_\_. Seji dne sprejel

**ODLOK**

**o spremembah in dopolnitvah Odloka o ustanovitvi Sveta za preventivo in vzgojo v cestnem prometu**

**v Občini Prevalje**

1. **člen**

S tem odlokom se spreminjajo oziroma dopolnjujejo določbe Odloka o ustanovitvi Sveta za preventivo in vzgojo v cestnem prometu v Občini Prevalje (Uradno glasilo slovenskih občin, št. 5/2023, v nadaljnjem besedilu: Odlok).

1. **Člen**

V Odloku se 2. člen spremeni tako, da se na novo glasi:

1. Svet je strokovno posvetovalno telo Občinskega sveta Občine Prevalje.
2. Svet ima šest članov, ki jih imenuje in razrešuje Občinski svet Občine Prevalje.
3. Svet sestavljajo:
4. dva predstavnika Občine Prevalje
5. štirje predstavniki organov, organizacij in institucij, katerih dejavnost je usmerjena v dejavnost preventive in vzgoje v cestnem prometu, in sicer po en predstavnik:

* predstavnik Združenja šoferjev in avtomehanikov Ravne na Koroškem
* predstavnik izvajalca gospodarske javne službe rednega vzdrževanja občinskih cest,
* predstavnik Osnovne šole Franja Goloba Prevalje,
* predstavnik Policijske postaje Ravne na Koroškem

1. Občinski svet Občine Prevalje s sklepom imenuje člane Sveta na podlagi predloga Komisije za mandatno vprašanja, volitve in imenovanja. Komisija za mandatna vprašanja, volitve in imenovanja pozove organe, organizacije in institucije iz točk b) prejšnjega odstavka, da podajo predloge za imenovanje članov Sveta.
2. Člani sveta se imenujejo za mandatno dobo štirih let. Mandatna doba začne teči z dnem konstituiranja Sveta na prvi seji Sveta. Če posameznemu članu predčasno preneha mandat, se novega člana imenuje za čas do poteka mandata so člani Sveta lahko ponovno imenovani v Svet.
3. **člen**

Vsa ostala določila Odloka ostanejo nespremenjena.

1. **Člen**

Ta odlok začne veljati naslednji dan po objavi v Uradnem glasilu slovenskih občin.

Številka: 007-0001/2023

Prevalje, dne \_\_\_\_\_\_\_\_

Župan

Občine Prevalje

dr. Matija Tasič